Mir haend ues riisig uf La Paz gfreut, einzig bim Ueberquere vom Plaza de San Francisco haet de Chrigel wieder churz a d'Schreckenshalbstund muese denke, wo mir 3 Girls nid uftaucht sind. Uesen Plan isch en 3-4 Tagestrek i d'Sajama gsi und so haend mir am noechste Tag en Tourabueter gsuecht wo uesne Vorstellige, vor allem bezueglich Priis entspricht. Mir haend denn au eine gfunde und d'Lady haet no einigi Trekroutene wellae abklaere, wo mir ues denn fuer eini hetted soelle entscheide. Wo mir wie abgmacht am 16.00 Uhr wieder bi ihre im Office - nei nid es Oral-Office ;-), gstande sind haet sie nur gmeint, kein Fuehrer ume -> kei Tour, wenn denn muesed mir`s uf eigni Fuscht probiere. Soells wuerkli nid sii mit de Sajama und de ganz Weg zrugg vo Argentinie fuer d'Chatz? Haessig, will mir den ganz Tag fuer d'Suechi nocheme Tourabueter verpufft haend und jetzt doch aellei goh muend, sind mir zum Busbahnhof gloffe und haend det uesen Weg i d'Sajama organisiert.